خان_پور
تاریخ
خانپور شہر اور یہاں کی آبادی قدیم ہے روایت کے مطابق اس شہر کی باقاعدہ بنیاد سابق والئی ریاست بہاو لپور نواب بہاول خان عباسی نے 1806ء ءمیں رکھی جب انہوں نے ایک ذیلی ریاست گڑھی اختیار خان کواپنی ریاست میں شامل کیا اور اس کا نام بھی اپنے نام کی نسبت سے خانپور رکھا۔ گڑھی اختیار خان معروف صوفی بزرگ قلندر وقت خواجہ در محمد کوریجہ صاحب کا مسکن رہا ہے جو معروف عالم دین بزرگ مولانا خواجہ حافظ سراج احمد درانی کے مرشدِ کامل تھے۔محل وقوع کے لحاظ سے یہ شہر کافی اہمیت کا حامل ہے۔ لا ہور اور کراچی کے وسط میں ہو نے سے مین ریلوے لائن اس شہر کے اندر سے گزرتی ہے جو 1880ء ءکی دہائی میں بچھائی گئی تھی۔ یہاں پر کافی عرصہ تک ( 1905ء سے لیکر 1985ء تک ) ریلوے جنکشن رہاہے جو بعد میں ختم کر دیا گیا یہاں سے ایک ریلوے لائن چاچڑاں شریف کو جاتی تھی جومعروف صوفی بزرگ و شاعر خواجہ غلام فرید کا مسکن رہا ہے۔ عظیم صوفی بزرگ ولانا خواجہ حافظ سراج احمد درانی کا مزار شریف بھی جامعہ اسلامیہ سراج العلوم خان پور میں مرجع خلائق ہے جنہوں نے ملک کی معروف دینی درسگاہ جامعہ اسلامیہ عربیہ سراج العلوم خان پور کی بنیاد رکھی یہ صرف ایک جامعہ ہی کی بنیاد نہیں تھی بلکہ ستر سالوں پر محیط تاریخ نے یہ ثابت کردیا کہ یہ ملک کے طول و عرض میں پھیلے ہوئے سینکروں مدارس اور مراکز کا سنگ بنیاد تھا۔عالم اسلام کی عظیم علمی روحانی شخصیت شیخ المحدثین مولانا خواجہ مفتی محمد مختار احمد درانی صاحب کا تعلق بھی اس شہر خان پور سے ہے مولانا خواجہ مفتی محمد مختار احمد درانی کے صاحبزادے شیخ الحدیث خواجہ مفتی مظہرمختار درانی ملک کے معروف خطیب ہیں۔خانپور تحصیل کی آبادی 1998ء کی مردم شماری کے مطابق 6,73,631 نفوس پر مشتمل ہے جس میں اب تک کا فی حد تک اضافہ ہو چکا ہے جبکہ 1998ء کی مردم شماری کے ہی مطابق خانپور شہر کی آبادی تقریباً 1,09,000 افراد پر مشتمل تھی جو اب بڑھ کر اندازہً 140,000 افراد تک پہنچ چکی ہے جب دیہات سے ایجو کیشن اور دوسری سہولتوں کی خاطر شہر میں زیادہ نقل مکانی کئیے رکھی۔ خانپور شہر کو تاریخی اعتبار سے دیکھا جائے تو یہ ایک خاص اہمیت رکھتا ہے خانپور کے نزدیک قصبہ دین پور شریف تحریک آزادی کے حوالہ سے بہت مشہور رہا ہے جب یہ قصبہ تحریک ریشمی رومال کا گڑھ تھا اور مولا نا عبیداللہ سندھی اس کا خاص کر دار تھے مولاناعبید اللہ سندھی کا مدفن بھی دین پور شریف میں ہے جہاں معروف عالم دین خلیفہ غلام محمد اور عبداللہ درخواستی کے مزار بھی ہیں۔ اس کے ساتھ ساتھ قصبہ چاچڑاں شریف معروف شاعر و بزرگ خواجہ غلام فرید کا مسکن رہا ہے (آپ کا مزار مبارک اب کوٹ مٹھن شر یف میں ہے) چا چڑاں شریف دریائے سندھ کے کنارے واقع ہے جہاں پر تمام دریاآکر ملتے ہیں۔ اس کے علاوہ گڑھی اختیار خان ،باغ وبہار، ظاہر پیر ،نواں کوٹ کے قصبات خاصی اہمیت رکھتے ہیں۔ خانپور میں صرف ایک بہاولپور ٹیکسٹائل ملز) تھی جو کئی سال پہلے بند ہو چکی ہے۔ جیٹھہ بھٹہ کے مقام پر ایک شوگر ملز ہے جو آج کل حمزہ شو گر ملز کے نام سے چل رہی ہے۔ تحصیل کی آبادی کا دارومدارزراعت پر ہے اور یہ تحصیل کپاس (سفید سو نا) کا فی مشہور ہے۔ جبکہ آ جکل گنا، گندم، کپاس، دھان، مکئی و دیگر اجناس کے ساتھ ساتھ تمام تر سبزیات خاص فصلیں ہیں۔ یہ علاقہ آم کے باغات کے لیے بہت موزوں ہے اور یہاں کا آم بہت رسیلا اور میٹھا ہو تا ہے۔ جغرافیائی لحاظ سے اس کے مشرق میں تحصیل لیاقت پور اور مغرب میں تحصیل رحیم یار خان شمال میں ضلع راجن پور دریائے سندھ اور جنوب میں مصروف چولستان " روہی " ہے جو ہندوستان کی سرحد سے جاملتی ہے۔ اگست 1973ء ءمیں یہاں پر ایک خو فناک سیلاب آیا جس نے شہر کو بہت نقصان پہنچایا بہت سے مکانات زمین بوس ہو گئے اور بہت سے رہنے کے قابل نہ رہے معیشت بہت متاثر ہو ئی اور اسے دوبارہ آباد ہو تے ہو تے ایک عرصہ لگا ہے۔ یہاں کے لوگ خوش مزاج اور سماجی کا موں میں بڑھ چڑھ کر حصہ لیتے ہیں خانپور میں سید الطاف حسین آئی ہسپتال جو 6 ایکڑ رقبہ پر قائم ہے رضاکارانہ طور پر گورنمنٹ کو دیا گیا۔ خانپور میں انجمن ترقی تعلیم کے تحت ایک ڈگری کالج اور ایک بوائز ہائی اسکول 1968ء میں قائم کیے گئے جو بعد میں 1972 ءمیں پراویشلائزڈ ہو گئے۔ اب ایک خانپور ایجوکیشنل ٹرسٹ کے تحت پبلک اس کو ل 1994ء میں قائم کیا گیا جو خانپور سنٹرل پبلک اسکول کے نام سے قائم ہے۔ تحصیل بھر میں نصف علاقہ میں زیر زمین پانی میٹھا اور نصف علاقہ ریلوے لائن کے جنوبی جانب کڑواہو تا ہے جو انسانی ،حیوانی اورزرعی استعمال کے قابل نہیں اسی وجہ سے نہری نظام میں نصف تحصیل مستقل اور نصف تحصیل غیر مستقل یعنی ششماہی ہے